Landsretten stadfæster byrettens dom vedrørende forældremyndighed, således at mor frifindes for fars påstand om fælles forældremyndighed. Mors påstand om samvær med far i ferier og... Vis mere
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

ØSTRE LANDSRET
DOM

afsagt den 1. marts 2022

Sagen er behandlet for lukkede døre

Sag BS-47165/2021-OLR
(2. afdeling)

Mor
(advokat Tobias Grotkjær Elmstrøm)

mod

Far
(advokat Anja Brøndtved)

Familieretten i Hillerød har den 10. november 2021 afsagt dom i 1. instans (sag
BS-8197/2021-HIL).

Landsdommerne Kaspar Linkis, Nicolai Uggerhøj-Winther og Anna Rudolf
(kst.) har deltaget i ankesagens afgørelse.

Påstande
Appellanten, Mor, har nedlagt følgende påstande:

”Forældremyndighed
Byrettens afgørelse stadfæstes således, at Mor fortsat
har fuld forældremyndighed. 
 
Samvær
Løbende samvær:
Barn skal have samvær med Far fra fredag i ulige uger med afhentning i
institution til søndag kl. 11 i ulige uger med aflevering på Mors bopæl.



/

2

Jul/nytår:
Barn skal have samvær med Far i jul/nytår fra den 25. december kl. 9.00
til den 30. december kl. 14.00 i lige år og i ulige år fra den 28. december
kl. 9.00 til 1. januar kl. 14.00 i ulige år.

Helligdage:
Falder det løbende samvær i forbindelse med St. Bededag, Kristi Him-
melfartsferie og pinsen, udvides samværet ikke til også at omfatte hel-
ligdagen.

…
Bortfald af samværet:
Weekend- og hverdagssamvær bortfalder helt, hvis samværet helt eller
bare delvist ligger i bopælsforælderens ferie med Barn i skolernes jule-
ferie, nytårsferie, sommerferie, påskeferie og vinterferie og efterårsferie.

Vinterferie:
Barn er hos Far i vinterferien i lige år fra fredag i uge 6 til søndag kl. 11 i
uge 7, dog i 2022 fra mandag kl. 11.00 til søndag kl. 11.00 begge da-ge i
uge 7.

Efterårsferie:
Barn er hos Far i efterårsferien i lige år fra fredag i uge 41 til søndag kl.
11:00 i uge 42, dog i 2022 fra fredag i uge 41 til torsdag i uge 42.

Påskeferie:
Barn er hos Far i Påsken i ulige år fra onsdag før skærtorsdag til mandag
2. påskedag kl. 14.00. Barn er hos Far i Påsken i lige år fra fredag inden
Palmesøndag til onsdag kl. 14:00 før skærtorsdag.

Sommerferie:
Fra 2023 har Barn sommerferie med Far i 7 + 7 dage. Forældrene vælger
først på skift. Mor vælger først i ulige år. Far vælger først i lige år. Der
skal gives besked til den anden senest den 1. januar. Såfremt der ikke
rettidigt er givet besked, overgår retten til at vælge til den anden.

I 2022 har Far sommerferie med Barn fra fredag kl. 9.00 i uge 26 til
fredag kl. 14.00 i uge 27 og fra fredag kl. 14.00 i uge 30 til fredag kl.
14.00 i uge 31.”

Indstævnte, Far, har vedrørende forældremyndighed nedlagt påstand om, at han
og Mor fremover skal have fælles forældremyndig-hed over Barn.

Far har vedrørende samvær nedlagt påstand om stadfæstelse af fami-lierettens
dom og har herunder nedlagt påstand om afvisning af Mors påstand om samvær i
forbindelse med vinterferie, efterårsferie, påske-ferie, sommerferie og om bortfald
af samvær med henvisning til det retsforlig, der blev indgået mellem parterne
under familierettens behandling af sagen.



/

3

Supplerende sagsfremstilling
Der er for landsretten fremlagt en række nye bilag, herunder vedrørende kom-
munikation mellem parterne om samvær samt udskrift af en samtale på Aula.

Forklaringer
Parterne har afgivet supplerende forklaring.

Mor har forklaret, at hendes forældre rettelig bor i By 1, og at det på et tidspunkt
rettelig tog Far og således ikke Barn 1½ time at få sagt farvel. Det var hende, der
tog initiativ til, at Far skiftede mening og begyndte at se Barn, da hun var ca. 10
måneder gammel. Hun ønsker, at Far og Barn skal have en god relation. Hun har
aldrig boet sammen med Far, og de har aldrig været kærester. Det har aldrig været
på tale, at hun skulle flytte fra By 2, men hun har talt med Far om flytning. Far
har overvejet at flytte tættere på By 2. Hun mener ikke, at de har indgået et forlig
i familie-retten. Hun er uenig i indholdet, og hun har ikke givet sin accept. Hun
vil bl.a. ikke have løbende samvær i sine ferier. Hendes påstand vedrørende
vinterferi-en skal ses i sammenhæng med Barns reaktioner efter en længere
periode med feriesamvær med Far, hvor Barn blev ked af det. Af hensyn til Barn
ønsker hun ikke, at Barn skal have længere samværsperioder med Far. Hendes på-
stand om det løbende samvær skal ses i sammenhæng med, at Barn har behov for
restitution, da Barn og Far fredag sover hos Fars forældre og lørdag hos Fars
søster. Om mandagen er Barn derfor udmattet, og Barn reagerer generelt negativt
i dagene efter. Fars løbende samvær med Barn er blevet trappet op fra en til to
dage fra november 2020, og med familierettens dom er det tre dage. Barn er glad
for Far, men hun er ikke glad for udvidelsen af det løbende samvær til mandag.
Barn bryder sig generelt ikke om længere perioder med samvær med Far,
herunder lange ferier. Når hun ikke ønsker en udvi-delse af samværet, varetager
hun derfor Barns interesser. Hun har givet udtryk for sine bekymringer gennem
kommunikationen mellem deres advokater. Hun føler, at hendes bekymringer til
dels er blevet imødekommet af Far, der har været villig til at finde løsninger i en
række tilfælde, herunder ved at afkorte og flytte samvær. Det er dog svært for
Barn at give udtryk for sin holdning til samværet. Hun tror ikke, at Barn kun siger
det, som Barn tror, at hendes mor gerne vil høre.

Den nuværende kommunikation mellem hende og Far om samværet funge-rer
ikke godt, da den går gennem deres advokater. Det har sporadisk været så-dan i
ca. 4 år. Hun vil gerne skrive direkte med Far, men bliver frustreret, når han ikke
svarer på hendes mails og sms-beskeder. Det er hende, der har valgt, at de alene
skal have skriftlig kontakt, da det er svært for dem at have mundtlig kontakt. Hun
synes, at det er svært at etablere et godt samarbejde, når de ikke kan
kommunikere. De har ikke været uenige om væsentlige beslutnin-ger vedrørende
Barn. Hun ville dog ønske, at Far blev bedre til at svare på



/

4

hendes henvendelser. Barn har været i et forløb hos Cool Kids i 2019 for at ska-be
en struktur, og det har hjulpet Barn i afleveringssituationen. Hun er efterføl-gende
selv gået i gang med et andet forløb, der også skal hjælpe Barn. Det hed-der
SuperSej Forælder. Hun afbrød forløbet hos Center for Familieudvikling, da hun
oplevede, at terapeuten ikke var objektiv. Noget tilsvarende oplevede hun i
forbindelse med et andet forløb.

Far har forklaret, at det er hans opfattelse, at han og Mor indgik en aftale om
feriesamvær i familieretten. De havde drøftelser og fandt en kompromisløsning.
Han er derfor enig i det retsforlig, der fremgår af dommen. Han mener ikke, at
Mor kunne have misforstået situationen. Det er dog korrekt, at dommeren
efterfølgende måtte lave nogle rettelser i forligsteksten. Samværet med Barn
fungerer godt. Barn er glad for at se ham, når han henter hende efter skole. Barn
har ikke givet udtryk for, at hun ikke vil til Fyn og besø-ge hans familie.
Tværtimod efterspørger hun det selv, og hun er optaget af dy-rene på gården. Han
sørger dog for, at de også er hjemme, når han har samvær med Barn. Det er hans
opfattelse, at Mor generelt ikke er glad for, at de er på Fyn, men det er ikke altid,
at hun siger noget. Samvær fredag til mandag er noget, som Barn har skullet
vænne sig til, men de har fundet en god morgen-rytme om mandagen, og der er
ikke problemer med at aflevere hende i skolen efter samvær i weekenden. Der er
mere ro på, når hun ikke som tidligere skal afleveres hos Mor. Han har selv taget
kontakt til skolen for at få et eget indtryk af Barn efter deres løbende samvær i
stedet for alene at høre om Barn gennem Mor. Han har fået oplyst, at Barn har det
godt i skolen, også om mandagen. Han ser derfor ikke nogen grund til at gå
tilbage til aflevering om søndagen. Han synes, at det er svært at forholde sig til
Mors gengivelse af Barns reaktioner flere dage efter samvær. Han oplever også
uro hos Barn i starten af samværet, men han synes ikke, at det er unaturligt. Efter
hans opfat-telse kan Barns reaktioner også hænge sammen med forholdet mellem
ham og Mor. Han er enig i, at forløbet med Cool Kids har hjulpet Barn i afleve-
ringssituationen. Han mener ikke, at det kan afvises, at Barn prøver at behage sin
mor ved at fortælle det, som Mor gerne vil høre. Det er hans opfat-telse, at Mor
inddrager Barn i sin modstand mod ham. Han mener ikke, at Barn reelt ønsker
mindre samvær med ham. Han mener selv, at han har væ-ret imødekommende
over for ændringer i samværet. Han har bl.a. været med til at afkorte samværet i
vinterferien for at imødekomme Mors bekym-ringer for Barn, men han kunne
ikke mærke noget på Barn. Det største problem i forhold til samvær med Barn er
kommunikationen mellem ham og Mor. De har ikke siden 2019 gjort noget aktivt
for at forbedre deres kommuni-kation. Han ville gerne have deltaget i forløbet
SuperSej Forælder. Det var i juni 2021, at de begyndte at kommunikere gennem
deres advokater. Når han ikke svarer på Mors sms-beskeder, skyldes det, at de har
aftalt at kommuni-kere ved mails, men han føler også, at Mor har optrappet
kommunika-tionen op til sagen i familieretten, og at kommunikationen ikke altid
er kon-



/

5

struktiv. Nogle gange har han også valgt at svare på sms-beskederne ved mails.
Han synes ikke, at det er en god måde at kommunikere på, da det kan optrappe
konfliktniveauet, og han valgte derfor at lukke ned. Han vil for Barns skyld gerne
finde en bedre måde at kommunikere på.

Han vil gerne have del i forældremyndigheden for at kunne være en større del af
Barns liv og kunne følge bedre med i hendes liv. Det vil også gøre det nem-mere
at kunne tage på udlandsrejse. Mor har dog aldrig nægtet ham at rejse med Barn.
Han og Mor blev enige om Barns skole, og han tænker, at de også fremadrettet vil
kunne træffe beslutninger vedrørende Barn i enig-hed. Han synes ikke, at
familierettens begrundelse for at afslå fælles forældre-myndighed er fair over for
ham, da han kun har villet det bedste for Barn, efter at han kom ind i hendes liv
igen. Han vil gerne samarbejde med Mor, og han vil gerne have, at de skal have
hjælp til det. Det er korrekt, at det er Mor, der tidligere har taget initiativ til
samarbejdsforløb, men det er også hende, der har afbrudt dem. Det er ikke
længere udelukket, at han vil flytte til By 2, da Mor nu har sagt, at hun ikke vil
flytte fra By 2.

Anbringender
Parterne har også for landsretten frafaldet procedure.

Landsrettens begrundelse og resultat
Mor har forældremyndigheden alene i henhold til en aftale mellem parterne. Efter
en samlet vurdering af sagens omstændigheder, herun-der de svære
samarbejdsproblemer mellem parterne, finder landsretten, at det er bedst for Barn,
født den Dato (2012), at Mor i hvert fald på nuværende tidspunkt fortsat har
forældremyndigheden over Barn, jf. forældreansvarslovens § 4 og § 14, stk. 1.
Landsretten tiltræder derfor, at Mor frifindes for Fars påstand om fælles
forældremyndighed.

Det fremgår af familierettens dom og retsbogen fra hovedforhandlingen, at par-
terne har indgået et retsforlig om samvær i forbindelse med vinterferie, efterårs-
ferie, påskeferie, sommerferie og om bortfald af samvær mv. Indholdet af par-
ternes aftale fremgår af dommen. Mor har gjort gældende, at der ikke er indgået
et sådant forlig. Det fremgår af retsplejelovens § 270, stk. 2, 1. pkt., at
spørgsmålet om gyldigheden af indgåede forlig henhører under ret-terne i første
instans. Uanset det oplyste om forløbet vedrørende forliget, her-under
familierettens efterfølgende berigtigelse af forligsteksten, finder landsret-ten
herefter, at indsigelser angående det nævnte spørgsmål ikke kan gøres til genstand
for prøvelse under anken. Landsretten tager derfor Fars af-visningspåstand til
følge.



/

6

Om det øvrige samvær bemærkes, at der ved en stillingtagen til fastsættelse af
samvær skal foretages en konkret og individuel vurdering af, hvilken samvær-
sordning der vil være bedst for det pågældende barn, jf. herved forældre-
ansvarslovens §§ 19 og 21. Efter oplysningerne om det hidtidige samvær mel-lem
Barn og Far og om parternes samarbejde omkring afleveringssi-tuationen
tiltræder landsretten, at der er fastsat samvær som bestemt af familie-retten med
de ændringer, som fremgår nedenfor, idet landsretten herunder ikke finder
grundlag for at træffe generel bestemmelse om transport i forbindelse med
samvær. Landsretten bemærker herved, at transport af barnet i forbindelse med
samvær er forældrenes fælles ansvar, jf. forældreansvarslovens § 19, stk. 2.

Med de anførte ændringer stadfæster landsretten herefter familierettens dom.

THI KENDES FOR RET:

Familierettens dom vedrørende forældremyndighed stadfæstes, således at Mor
frifindes for Fars påstand om fælles forældremyn-dighed.

Mors påstand om Barns samvær med Far i forbindelse med vinterferie,
efterårsferie, påskeferie, sommerferie og om bortfald af samvær afvises.

Familierettens dom vedrørende det øvrige samvær stadfæstes med de ændrin-ger,
at der ikke træffes bestemmelse om transport i forbindelse med samvær, og at
samværet i øvrigt fastsættes på følgende måde:

Løbende samvær
Barn skal have samvær med Far fra fredag i ulige uger med afhentning i skole
eller institution til mandag i lige uger med afleve-ring i skole eller institution.

Jul/nytår
Barn skal have samvær med Far i lige år fra sidste skoledag inden skoleferien
med afhentning i skole eller institution til den 27. december, kl. 15.00, og i ulige
år fra den 27. december, kl. 15.00, til skolestart med aflevering i skole eller
institution.

Helligdage
Falder det løbende samvær i forbindelse med store bededag, Kristi himmelfart-
sdag og pinse, udvides samværet til også at omfatte helligdagen – for Kristi



/

7

himmelfarts vedkommende også med fredagen. Samværet begynder og slutter
som weekendsamværet.

Ingen af parterne betaler sagsomkostninger for landsretten til den anden part eller
til statskassen.



/